  Майя Бывальцева Ижкарысь параспортсмен Владимир Чайников Европалэн кубоказ биатлонын зарни медаль утӥз. Куасэн бызьылонъя но биатлонъя ӵошатсконъёс 11-22 толсуре Финляндиысь Вуокаттиын ортчо. Йылпумъянъёс Кубоклэн нимлыко сайтаз шараямын. 20-тӥ толсуре 6 иськеме кык пол ыбылӥськонэн ӵошатсконъёс ортчизы. Владимир Чайников шонер ыбылӥськиз но нырысетӥ инты басьтӥз (сылыса ӵошатскисьёс пӧлын). Грак ёросысь Валентина Переносова пукыса ӵошатскись нылъёс пӧлын спринтын тямысэтӥ луиз, со куинь мишеньзэ ворсатэк кельтӥз. 17-тӥ но 18-тӥ толсуре куасэн бызьылонъёс ортчизы. 7,5 иськемын Владимир Чайников витетӥ луиз, 12,5 иськемын – укмысэтӥ. Валентина Переносова 5 иськемын ӵошатсконын 11-тӥ инты басьтӥз, 7,5 иськемын – 14-тӥ. Вуокаттие Россиысь 11 спортсменъёс мынэмын. Владимир Чайников но Валентина Переносова понна та нырысетӥ калыккуспо ӵошатсконъёс, спортсменъёсты Андрей Кузнецов дася Тодэ вайытом, Дуннелэн кубокезлэн нырысетӥ люкетаз Удмуртиысь Владислав Лекомцев куать ӵошатсконъёсын вить зарни медаль утӥз.  Тегъёс: Спорт Биатлон Удмуртия Финляндия сӧсыръёс  